ועדת הכלכלה, כנסת 20, פרוטוקול מספר 500, 2017-05-16 11:30

רועי פולקמן: אני שמח לפתוח את הדיון.

רועי פולקמן: מכיוון שזו ישיבה חמישית בנושא, נתחיל היום בהקראת החוק.

רועי פולקמן: אנחנו לא נדון היום בנושא הסבסוד ובנושא ההמרה.

רועי פולקמן: יש דחיפות, הרישיונות פגים עוד מעט, ההיתרים פגים.

<איתי עצמון: ב-30 ביוני.

רועי פולקמן: אנחנו יודעים שיש דיונים עם משרד התחבורה ועם משרד האוצר.

רועי פולקמן: משרד התחבורה, אני אשמח שתתנו לנו סטטוס איפה הדברים עומדים.

רועי פולקמן: אנחנו כן רוצים להתקדם.

רועי פולקמן: את המקומות הלא פתורים לא נסגור.

רועי פולקמן: הדיון לא ייסגר היום.

רועי פולקמן: חייבים להתקדם.

<דרור גנון: התבקשנו להציג קווים כלליים של תכנון קווי תחבורה ציבורית.

<דרור גנון: אנחנו נמצאים בשלבים סופיים של התכנון.

<דרור גנון: מדובר במערכת שיהיו בה 117 קווים חדשים.

<דרור גנון: אנחנו מדברים על 26 אשכולות בכל רחבי המדינה, סדר גודל של 3,500 מוניות.

רועי פולקמן: ה-3,500 הם בנוסף לקווים הקיימים?

<דרור גנון: לא.

<דרור גנון: אני מדבר על המכלול של הרפורמה.

<דרור גנון: לקווים הקיימים יש אופציה להמשיך לפעול פרק זמן מסוים.

<דרור גנון: לאחר שיסתיים פרק הזמן, נצא למכרז על הקווים שבנוסף.

<דרור גנון: הפריסה תהיה ארצית.

<דרור גנון: בקביעה של הקווים נלקחו בחשבון כל המרכיבים הכלכליים והתפעוליים - נושא של רמת שירות, התנהלות מול תחבורה ציבורית, תכניות אסטרטגיות של המשרד בנושא מערכות הסעת המונים.

<דרור גנון: אנחנו מתכוונים לפרסם את כל הקווים להערות הציבור בשבועיים הקרובים.

<דרור גנון: אנחנו נגיע לעיריות הרלוונטיות, נראה את ההערות, נתקן את המסלולים במידת הצורך.

<דרור גנון: גם ראשי הרשויות וגם הציבור יודעים מה נכון להם.

רועי פולקמן: מתי תפרסמו את תכנית הקווים החדשה?

<דרור גנון: אנחנו נוציא את ההצעה.

<דרור גנון: זאת רק הצעה.

<דרור גנון: לאחר שתתקבל החקיקה, נתחיל את תכנית המכרזים.

רועי פולקמן: מתי תצא ההצעה עצמה?

<דרור גנון: בשבועיים הקרובים.

<דרור גנון: היא תתפרסם באתר המשרד.

<דרור גנון: ניתן חודש ימים להערות.

רועי פולקמן: נציגי הקווים, נציגי התחנות מכירים, מעורבים?

<דרור גנון: לא.

<דרור גנון: אנחנו נציג את זה כאן.

<דרור גנון: מאחר ומדובר בתכנית עתידית, אנחנו נפרסם אותה לכולם.

יעקב גיל: הנוסעים בתחבורה הציבורית מודאגים.

יעקב גיל: אנחנו מקבלים המון פניות ציבור במוקד שלנו.

יעקב גיל: אנחנו מודאגים מכך שהרפורמה מתקדמת בלי שהוסדר העניין של שילוב הרב-קו במוניות שירות.

יעקב גיל: מדובר באנשים מבוגרים שלא יכולים להשתמש בשירות, מדובר בנוער, בסטודנטים.

יעקב גיל: משאירים אנשים בתחנה.

יעקב גיל: גייסנו תוך ימים ספורים למעלה מ-1,500 חתימות של הציבור שמעוניין ודורש שילוב של הרב- קו במוניות השירות.

יעקב גיל: חשוב להבהיר שמתקדמים עם רפורמה.

<לאה ורון: אני חושבת שאין צורך לגייס חתימות.

<לאה ורון: אני חושבת שכלל הציבור שמשתמש בתחבורה הציבורית רוצה את השילוב בין האמצעים השונים בתחבורה הציבורית.

<לאה ורון: חבל על המאמץ שלכם לגייס חתימות.

יעקב גיל: אנחנו קוראים לוועדה לקבל תשובות אמיתיות לגבי הנושא הזה.

<לאה ורון: על שולחנה של ועדת הכלכלה, כמו שאתה בוודאי יודע, ישנה הצעת חוק נפרדת לנושא הרב-קו.

<לאה ורון: אנחנו נפרסם בסדר היום מתי תידון הצעת החוק שעוסקת ברב-קו.

איתן כבל: הוועדה הודיעה שהיא לא מוותרת על העניין של הרב-קו.

איתן כבל: הרב-קו יעבור במקביל לחוק הזה.

איתן כבל: אמרתי את זה.

איילת נחמיאס ורבין: שזה יהיה מקובל גם על מוניות השירות.

איתן כבל: משרד התחבורה, אנחנו לא צריכים לרדוף אחריכם בעניינים האלה.

איתן כבל: הבעיה היא יותר עם משרד האוצר מאשר עם משרד התחבורה בעניין הזה.

איתן כבל: לשר התחבורה יש סדרי עדיפויות.

איתן כבל: כששר התחבורה רוצה לעמוד על רגליו האחוריות, אף אחד לא עומד מולו.

איתן כבל: אני אומר את זה כזכות גדולה כלפיו, אני לא אומר את זה כהתרסה.

איתן כבל: נציגי משרד התחבורה, אתם מכירים את זה היטב.

איתן כבל: אנחנו צריכים להתקדם במקביל.

איתן כבל: הוועדה תעשה את כל אשר לאל ידה ובסמכותה על-מנת שיהיה רב- קו במוניות השירות.

עבד אל חכים חאג' יחיא: אני רוצה שמשרד התחבורה יקדם את זה איתנו, אחרת נצטרך לתקוע את החוק הזה.

איתן כבל: זה חוק שלנו.

איילת נחמיאס ורבין: משרד התחבורה משדר לנו כל הזמן שהוא לא יתקצב את החיבור של הרב-קו למוניות השירות.

<דרור גנון: זה משרד האוצר.

<דרור גנון: רב-קו זה אמצעי, זו טכנולוגיה.

<דרור גנון: הסובסידיה מגיעה ממשרד האוצר.

איילת נחמיאס ורבין: זה אותו דבר.

איילת נחמיאס ורבין: הנחת העבודה שלי היא שעל הטכנולוגיה נתגבר.

איילת נחמיאס ורבין: על אנשים קשה להתגבר.

איתן כבל: יש ויכוח לגבי הסבסוד של הרב-קו.

איתן כבל: דרור, זה לא תלוי בך.

<חוה ראובני: הצעת חוק לתיקון פקודת התעבורה (מס' 117) (קווי שירות למוניות), התשע"ז-2016.

<חוה ראובני: 1.

<חוה ראובני: תיקון סעיף 14ז.

<חוה ראובני: בפקודת התעבורה (להלן – הפקודה), בסעיף 14ז, ההגדרה "המועד הקובע" – תימחק.

<חוה ראובני: ההגדרה הזאת נדרשה בהסדר הקודם לגבי המבנה של הזמנים - מתי נכנס לתוקף, מתי מפרסמים רשימת מסלולים.

<חוה ראובני: היא לא רלוונטית להסדר החדש, אנחנו מציעים למחוק אותה.

איתן כבל: מי בעד סעיף 1?

איתן כבל: בעד – פה אחד

איתן כבל: נמנעים – אין

<חוה ראובני: 2.

<חוה ראובני: תיקון סעיף 14ח.

<חוה ראובני: בסעיף 14ח לפקודה – (1) אחרי סעיף קטן (א) יבוא: "(א1) המפקח על התעבורה רשאי לתת רישיון קו שירות לפי סעיף זה לגבי קו שירות למוניות אחד או כמה קווי שירות למוניות יחד, בהתאם לרשימה שפרסם לפי סעיף 14טז.

<חוה ראובני: "; הסעיף הזה קובע את העיקרון שהרישיונות יהיו לאו דווקא בבודדים, הם יכולים להינתן גם לאשכולות קווים.

<חוה ראובני: העיקר יהיו באשכולות, לא בקווים בודדים.

<חוה ראובני: (2) בסעיף קטן (ב) – (א) ברישה, במקום המילים "למי שהגיש בקשה בתקופה האמורה בסעיף 14יז ומתקיימים לגביו כל אלה" יבוא "למי שמתקיימים לגביו כל אלה"; אנחנו מורידים את ההפניה להגבלת התקופה.

<חוה ראובני: ההסדר הנוכחי קבע הגשה חד פעמית של בקשות לקבלת הקווים שתהיה למשך שישה חודשים מפרסום רשימת המסלולים.

<חוה ראובני: מאחר ואנחנו משנים את כל המבנה, לא תהיה ההגשה החד פעמית הזאת, אנחנו נפרסם באופן שוטף מכרזים לפי הצורך.

<חוה ראובני: מועד הגשת הבקשות לא כפוף לאותם חודשים, אנחנו מבקשים להסיר אותם מהחוק.

<חוה ראובני: זאת התקופה האמורה בסעיף 14יז.

<אורי זליגמן: אנחנו מתנגדים לכל נושא האשכולות של קווי השירות.

<אורי זליגמן: אנחנו לא יודעים אפילו מה זה.

<אורי זליגמן: זה גם ייקבע באופן שרירותי.

<אורי זליגמן: אנחנו מניחים שזה יכלול קווים רווחיים וקווים לא רווחיים.

<אורי זליגמן: זה יפגע בקווי השירות הפעילים שלנו היום.

<אורי זליגמן: לזה אנחנו לא מוכנים.

<אורי זליגמן: בהמשך החוק יש התייחסות לכך שקווי השירות ימשיכו להיות פעילים תקופה מסוימת.

<אורי זליגמן: אנחנו לא רוצים שיפגעו בקווי השירות הפעילים של היום.

<חוה ראובני: האשכולות לא ייקבעו בצורה שרירותית.

<אורי זליגמן: אנחנו עוד לא יודעים, הם עוד לא פורסמו.

איתן כבל: הרשימה עוד לא פורסמה.

<דרור גנון: אמרנו שבשבועיים הקרובים נפרסם אותה לכל הציבור.

<חוה ראובני: אנחנו מדברים כרגע על העיקרון.

<חוה ראובני: האשכולות והקווים לא ייקבעו בחוק.

<חוה ראובני: אנחנו קובעים קריטריונים בחוק לפרסום קווים.

<חוה ראובני: האשכולות נועדו ליצור את ההיתכנות הכלכלית.

<חוה ראובני: יש מספר קווים בודדים שהם היום כלכליים בפני עצמם.

<חוה ראובני: אנחנו רוצים להרחיב את שירות המוניות הרבה מעבר לקווים הבודדים האלה.

<חוה ראובני: אנחנו חושבים שנכון לעשות את זה ברמה של אשכול של קווים.

<חוה ראובני: זה יהיה באזורים שקשורים אחד לשני, שתומכים אחד בשני מבחינה תחבורתית וכלכלית.

<חוה ראובני: זה ייצור מערך הגיוני, רציונאלי מבחינה תחבורתית.

<חוה ראובני: לא רצינו להעמיד את הוועדה בפני עובדות, לכן גם לא פרסמנו שום דבר לפני הדיון הזה.

<חוה ראובני: האשכולות מוכנים.

<חוה ראובני: הם יעלו לעיון ולהערות הציבור.

<חוה ראובני: רק לפי זה תתקבל החלטה.

<שלמה גור: אנחנו לא קיבלנו שום דבר ממה שהיא הקריאה עכשיו.

<שלמה גור: לא הייתה לנו אפשרות להתכונן לזה.

<שלמה גור: אנחנו לא מכירים את השינוי הזה.

<חוה ראובני: זאת הצעת חוק שפורסמה.

רועי פולקמן: זה נמצא כבר שבוע באתר הוועדה.

דב חנין: הם לא מדברים על הצעת החוק.

איתן כבל: אתה מערבבים בין שני דברים.

איתן כבל: יש את הצעת החוק.

איתן כבל: עד לרגע זה דבר לא שונה בה.

איתן כבל: אתם מדברים על רשימת השינויים, התוספות, האשכולות, הקווים וכל הדברים האלה.

איתן כבל: יש את העניין של במי זה פוגע, את מי זה מחזק.

איתן כבל: פוגע ומחזק זה לא רק בקרב נהג המונית, זה גם בקרב האוכלוסיות שזה אמור לשרת.

איתן כבל: אנחנו לא דנים בזה עכשיו.

איתן כבל: אני מניח שכשזה יתפרסם אתם והנציגים שלכם תוכלו להתייחס לזה.

<צדקיהו קרני: הפגיעה היא לא רק בקווי השירות, היא גם פגיעה בספיישלים.

<צדקיהו קרני: אנחנו ניפגע מזה קשה.

<צדקיהו קרני: הם יקחו לנו את כל העבודה.

<צדקיהו קרני: איפה מוניות הספיישל בתוך העניין הזה?

<צדקיהו קרני: אנחנו נתחסל באופן אוטומטי.

<צדקיהו קרני: זאת פגיעה מאוד קשה בספיישלים.

איתן כבל: אני לא אצביע על (א1).

איתן כבל: יש את התפישה המערכתית של התחבורה הציבורית.

איתן כבל: למה כל הבלגן?

איתן כבל: כי אין תפישה.

איתן כבל: כשאין תפישה, כל אחד מושך לכיוון שלו.

איתן כבל: כשאין תפישה, כל דבר בא על חשבון האחר.

איתן כבל: עוד לא פגשנו את האוטובוסים שהמדינה מסבסדת, שהמדינה נותנת להם כסף.

איתן כבל: התחרות היא מולם במידה רבה.

איתן כבל: אני לא פותח את כל הדיון.

איתן כבל: אנחנו לא חיים בחלל ריק.

איתן כבל: העליתם בפעם הקודמת את העניין של 12 מקומות.

איתן כבל: ראיתם אז איך שוקי קפץ?

איתן כבל: והנה הוא פה יושב איתכם.

<שוקי שדה: אני עדיין לא מסכים.

איתן כבל: אני יודע.

איתן כבל: זו מערכת שלמה.

איתן כבל: אני מציע שתשבו ביניכם על-מנת לראות איך הייתם רוצים לראות את הענף.

דב חנין: אני קצת מתוסכל מהדיון.

דב חנין: אנחנו מתקשים לקיים את הדיון הזה, כי במרכז החדר הזה עומד פיל ענקי.

דב חנין: הפיל הענקי שעומד במרכז החדר הוא שאלת הכדאיות, האם בכלל כדאי להיות במוניות השירות.

דב חנין: על זה יש ויכוח.

דב חנין: אני לא אכנס לגופו של הוויכוח.

דב חנין: הגישה של ציבור נהגי המוניות הפעילות היא החלת הרב-קו.

דב חנין: במשרד התחבורה יש רעיונות אחרים.

דב חנין: לי היו כמה שיחות מאוד מאוד ארוכות עם מנכ"לית המשרד קרן טרנר.

דב חנין: היא מבינה לגמרי את שאלת הכדאיות.

דב חנין: היא מבינה שאם לא יהיה פתרון לשאלת הכדאיות, לא יהיו מוניות שירות.

דב חנין: היא מנסה לחשוב על אלטרנטיבות לרב-קו, אולי מנגנונים אחרים יהיו כדאיים.

דב חנין: כל עוד לא נראה אם באמת כדאי להחזיק מונית שירות לפי המודל שמשרד התחבורה מקדם, אנשים ימשיכו להרגיש פצועים ונפגעים.

דב חנין: לא מעניין את האנשים הניסוח הספציפי של הסעיף, מעניין אותם שהולכים לכרות את מטה לחמם.

דב חנין: ברגע שאנחנו נבין שיש תשובה שהופכת את מוניות השירות לתחום כדאי, אפשר יהיה את כל השאלות הניסוחיות והטכניות לפתור מאוד בקלות.

דב חנין: כל עוד לא נפתור את הבעיה הזאת, בכל סעיף אנחנו נתקע.

<חוה ראובני: יצירת אשכולות זה חלק מהפתרון.

איתן כבל: אני לא מצביע על (א1).

<חוה ראובני: (ב) במקום פסקה (1) יבוא: "(1) הוא תאגיד שהתאגד בישראל, ולפחות אחד מבעלי העניין בו ומנהלו הכללי הם תושבי ישראל;"; (ג) אחרי פסקה (1) יבוא: (1א) הוא נבחר בהליך תחרותי;"; (ד) פסקאות (2),(4), (6) ו-(7) – יימחקו; (ה) בפסקה (3), בסופה יבוא: או אם הוגש נגדו כתב אישום בעבירה כאמור בטרם ניתן פסק דין סופי נגדו; (ו) אחרי פסקה (3) יבוא: "(3א) המפקח על התעבורה אישר את תכנית ההפעלה שלו, הכוללת פירוט של מספר המוניות שבכוונתו להפעיל במסגרת רישיון קו השירות, לוח זמנים מתוכנן להפעלה כאמור, פירוט בעלי התפקידים שיועסקו על ידו לשם ההפעלה ואמצעים טכנולוגיים למתן מידע למפקח על התעבורה ולמרכז המידע לפי סעיף 71ב(א1);"; החוק הקיים קבע סדרה של תנאים נוקשים - הוא דרש תאגיד שיש לו מטרה של הפעלת קווי שירות למוניות.

<חוה ראובני: התוצאה של זה הייתה שכל תאגיד רץ לרשם החברות על-מנת לתקן את סעיף המטרות.

<חוה ראובני: לא ראינו בזה הרבה תועלת.

<חוה ראובני: הייתה דרישה שיעמדו לרשותו 15 מוניות שירות לפחות כתנאי להגשת הבקשה.

<חוה ראובני: אנחנו רוצים להוריד את זה.

<חוה ראובני: אנחנו מוותרים על הדרישה שעל כל מונית תהיה הפקדה של ערבות בנקאית בסך של 5,000 שקל.

<חוה ראובני: אנחנו מבקשים שהערבות תהיה רק של התאגיד.

<חוה ראובני: קיימת היום דרישה שלתאגיד, לבעל השליטה או לנושא המשרה אין הרשעות רלוונטיות.

<חוה ראובני: אנחנו מבקשים להוסיף גם כתבי אישום רלוונטיים לעיסוק.

<חוה ראובני: אנחנו מבקשים להוסיף שתהיה דרישה לתכנית הפעלה מסודרת.

<חוה ראובני: החידוש הגדול זה שהוא נבחר בהליך תחרותי.

<חוה ראובני: מוניות השירות ביקשו לדעת באין ספור דיונים מדוע אנחנו לא מכירים בהן כתחבורה ציבורית.

<חוה ראובני: בחוק הזה אנחנו כן רואים את המוניות כתחבורה ציבורית, אנחנו כן משלבים אותן בתוך המערך הכולל של התחבורה הציבורית.

<חוה ראובני: הפעלת קווים תינתן למי שזוכה בהליך תחרותי.

איתן כבל: זה סעיף שיכול לקדם את העניין של הסבסוד.

איתן כבל: זו הפעם הראשונה שאני שומע שרוצים להתייחס אל המוניות כתחבורה ציבורית.

איתן כבל: האוצר אומר שיש גופים שהתחרו, שהביאו כסף, שהם חלק מהתפישה שנקראת תחבורה ציבורית, לכן הוא מסבסד אותם כחלק מהחוזה.

איתן כבל: ברגע שאתה רואה אותם כתחבורה ציבורית, וברגע שהם נבחרים בהליך תחרותי, אפשר להכניס בתוך התהליך התחרותי אלף ואחד דברים.

איתן כבל: זה כמו שעושים מול חברות האוטובוסים.

<הראלי מזרחי: ללא קשר לשאלה אם מוניות השירות הן תחבורה ציבורית או לא תחבורה ציבורית, מדובר כאן במשאב ציבורי.

<הראלי מזרחי: יש כאן איזה שהוא משאב.

<הראלי מזרחי: המשאב הזה צריך להיות מחולק בהליך תחרותי.

<הראלי מזרחי: המצב שבו המשאב הזה חולק במשך שנים ללא הליך תחרותי הוא מצב לא תקין.

<הראלי מזרחי: הוא עוגן כהסדר זמני.

<הראלי מזרחי: ברור לכולם שזאת לא מטרת הרפורמה.

<הראלי מזרחי: אין קשר בין שאלת הסבסוד לשאלה של ההליך התחרותי.

יעקב גיל: הרפורמה צריכה להעלות את השימוש בתחבורה הציבורית.

לא יכול להיות שרוצים להסדיר משהו בלי להסתכל על כל התמונה הכוללת.

אם תחבורה ציבורית זה אוטובוס ומונית שירות, צריך שתהיה התייחסות כללית להרבה אספקטים.

<חוה ראובני: מדובר על כלים שונים עם מאפיינים שונים.

אז למה את מפחדת מזה?

<הראלי מזרחי: אין קשר בין שאלת הסבסוד לשאלת התחרות.

איילת נחמיאס ורבין: אף אחד לא קישר בין זה לזה.

גם היושב-ראש לא קישר את זה רק לסבסוד, הוא קישר את זה גם לסבסוד.

איתן כבל: נכון.

איתן כבל: אם היית באה ואומרת שאת לא יודעת לסבסד אותם בצורה ישירה אבל את יודעת לייצר תמהיל של קווים, לפחות היה לנו שיח על משהו שאני יכול לקבל או לא לקבל אותו.

איתן כבל: יש שני דברים מרכזיים בתוך כל התהליך הזה.

איתן כבל: האחד, נהגי המוניות שאומרים אם רווחי או לא רווחי.

איתן כבל: לא סתם יש 900 מוניות.

איתן כבל: אם זה היה כל כך טוב, לא היו 900, היו אלפים.

איתן כבל: המספר קטן, כי לא משתלם להם.

איתן כבל: הדבר השני נוגע לצרכים המטורפים.

איתן כבל: זה יכול להיות הכלי היחיד בהחלטה שלי אם לנסוע ברכבת או לא.

איתן כבל: זה או שאני צריך לחכות לאוטובוס שנוסע פעם בכמה זמן והשד יודע מתי הוא יגיע אלי, או שאני ממתין למונית השירות שיודעת שבדרך מחכים לה האנשים שרוצים להגיע לתחנת הרכבת בראש העין.

איתן כבל: אם אני צריך לחכות לאוטובוס שעה או חצי שעה כדי להגיע לתחנת הרכבת, ואחרי זה לחכות לרכבת עוד חצי שעה ולחכות עוד חצי שעה למונית שתיקח אותי ליעד, כבר עדיף לי לנסוע ברכב שלי, לפחות אני אשב במשהו ממוזג בקיץ או מחומם בחורף.

איתן כבל: אולי פעם חשבנו שכבר לא צריך את מוניות השירות.

איתן כבל: מוניות השירות יכולות להיות כלי מדהים בתקופה שבה הרכבת הופכת להיות שחקן מרכזי והאוטובוס לא מספיק כדי לעמוד בעומס הזה.

<חוה ראובני: המעבר למאפייני התחבורה הציבורית יבוא עם הליכים תחרותיים ועם פתיחת הרבה יותר קווים ואפשרויות ממה שהיה.

<חוה ראובני: את הגישה המאוד מצמצמת השארנו מאחורינו.

<חוה ראובני: אנחנו באים עם ציפייה שזה ייתן שירות לציבור.

<חוה ראובני: את הדרישות של רמת השירות נראה בהמשך.

<גבי צלקה: אני רואה שבהצעת החוק רוצים לבטל את רישיונות השירות שרכשנו.

<גבי צלקה: משרד התחבורה הוא זה שאמר לנו בזמנו לקנות רישיונות.

<גבי צלקה: אני רואה פה שרוצים להביא תאגידים חדשים, אני לא יודע אם זה דן או אגד.

איתן כבל: ממש לא.

<גבי צלקה: זה מה שיהיה.

<גבי צלקה: זה מה שהם מתכננים.

<גבי צלקה: כל הכסף שהשקענו בקווי השירות הולך לטמיון.

<דרור גנון: מאחר ואנחנו רוצים לפתוח את השוק לכל אחד שרוצה להתחרות ולכל אחד שרוצה להפעיל, אנחנו לא נסגור את השוק הזה.

<דרור גנון: חלק מהעניין של כלכליות הוא לייצר הרבה קווים כדי שיהיה הרבה היצע בכל המקומות, כדי שתוכל להתבסס על השירות הזה.

<דרור גנון: אנחנו חייבים לתת את האפשרות ואת שוויון ההזדמנויות לכל אחד שרוצה להשתתף בזה.

איתן כבל: אין ויכוח.

<דרור גנון: את כל החסמים אנחנו מסירים.

<דרור גנון: אנחנו פותחים את השוק בשביל שאפשר יהיה להתחרות.

יוסי יונה: השאלה אם לקווי השירות הקיימים יש הגנה.

<דרור גנון: למה צריכה להיות להם הגנה?

דב חנין: חוה, יש משהו מאוד מלאכותי בגישה שלכם.

דב חנין: אתם מבקשים לפתוח את זה לתחרות.

דב חנין: בתחרות יש גורמים כלכליים חזקים.

דב חנין: האדון שיושב מולי, עם כל הכבוד, לא נראה לי כמו תאגיד דן.

<דרור גנון: מה זה קשור?

<דרור גנון: אנחנו נמנע מאחרים להתחרות?

דב חנין: המציאות היא שיש כאן אנשים שמתפרנסים ממתן שירות חשוב לציבור.

דב חנין: אתם רוצים לעשות שינויים?

דב חנין: תעשו, אבל תדברו איתם, תייצרו כדאיות כלכלית.

<חוה ראובני: אדוני, אי אפשר להתעלם פה מההיסטוריה.

<חוה ראובני: הם קיבלו רישיונות לפי חוק שעבר ב-2005.

<חוה ראובני: תוקפו אמור היה להיות עד 2010, עם אפשרות להארכה עד 2013.

<חוה ראובני: הם קיבלו רישיון מוגבל בזמן.

דב חנין: באשמת מי זה נתקע כל השנים?

<חוה ראובני: מה זה קשור?

<חוה ראובני: הם קיבלו פי 2 זמן.

<אבי גזית: אם קווים כמו 4 ו-5 שקיימים מאז קום המדינה לא יכולים לשרוד, איך ישרדו 3,500 מוניות שרוצים להכניס לקווים חדשים?

<אבי גזית: רק הרב-קו, שום דבר אחר.

<שלמה בורה: משרד התחבורה אמר לנו לקנות רישיונות.

<שלמה בורה: לתחנת מוניות 16 לא היו רישיונות.

<שלמה בורה: המשרד נתן הנחיה להשיג רישיונות קיימים.

יוסי יונה: פעמים רבות כשאנחנו כאן דנים בכניסתם של גופים חדשים לשוק, אם בתחום כזה או אחר, אנחנו אומרים שניתן הגנת ינוקא.

יוסי יונה: מדוע?

יוסי יונה: כי השחקנים שנמצאים בשדה הם מאוד חזקים.

יוסי יונה: השאלה אם אנחנו לא נמצאים פה במצב הפוך, במצב שבו אנחנו צריכים לתת הגנת קשישא, לא ינוקא.

יוסי יונה: אם קיימת סכנה משמעותית לכך שבעקבות התחרות יהיו קווי שירות או תאגידים שייכחדו, אנחנו צריכים לשקול מתן הגנה מסוימת לקיימים על-מנת שלא יצאו מהשוק.

<חוה ראובני: לפני 12 שנים הסדרנו את ענף מוניות השירות.

<חוה ראובני: נאמר תחת כל עץ רענן, אם בחדר הזה או בחדר הקודם, שזה הסדר זמני.

יעקב גיל: אז לא היה רב-קו.

<חוה ראובני: הרב-קו לא קשור לפה.

<חוה ראובני: כאשר הם הגישו בקשה לקבל קווים, אמרו להם: תשמעו, אתם מקבלים קווים ל-x שנים.

<חוה ראובני: הם קיבלו בפועל פי 2 מזה.

<חוה ראובני: עכשיו הם אומרים שמגיע להם עוד.

<חוה ראובני: למרות שהם קיבלו פי 2 ממה שהובטח להם בתיקון 64 בשנת 2005, אנחנו עוד נותנם לקווים הפעילים אפשרות לפעול 3 שנים נוספות.

<חוה ראובני: זה בהוראת מעבר שיש.

<חוה ראובני: אני חושבת שאנחנו נותנים את כל ההגנות.

<משה מלול: המוניות שקיימות ועובדות בשטח הן מוניות שעובדות על קווים חזקים כלכלית.

<משה מלול: כל רשות מקומית רוצה להרחיב את השירות לרחובות לא כלכליים, לא עסקיים.

<משה מלול: רוצים עכשיו להגדיל את זה ל-3,500.

<משה מלול: יהיו הרבה קווים לא כלכליים.

<משה מלול: יש מצב שייכנסו גורמים חזקים, אינטרסנטים שיהיו מוכנים להפעיל שנתיים או שלוש את המוניות רק כדי להפסיק את הפעילות של מוניות השירות.

<דרור יונה סוראני: מוניות בקו 4 ובקו 51 עובדות כמעט 50 שנים.

<דרור יונה סוראני: השקענו את כל הכספים שלנו שם.

<דרור יונה סוראני: אנחנו יצרנו את הקווים ואת המוניטין הזה.

<דרור יונה סוראני: משרד התחבורה לא עזר בכלום.

<דרור יונה סוראני: ההיפך הוא הנכון, הם גבו מאיתנו כספים.

<דרור יונה סוראני: עד היום הם ממשיכים לגבות כספים.

<דרור יונה סוראני: אם זה הליך תחרותי, שייתנו לנו את הכלים כדי להתחרות.

<דרור יונה סוראני: אין לנו 100 מיליון דולר בחשבונות שאנחנו יכולים להתחרות מול גופים גדולים.

<דרור יונה סוראני: על הקו שלנו נוסע אוטובוס מספר 1.

<דרור יונה סוראני: יש 4 אוטובוסים שנוסעים בן-זמנית.

<דרור יונה סוראני: חלקם ריקים.

<דרור יונה סוראני: הם יוצרים את כל הפקקים שאתה רואה בז'בוטינסקי.

<דרור יונה סוראני: אם פעם היינו עושים נסיעה הלוך-חזור במשך שעתיים, היום זה הופך להיות 3 וחצי שעות.

<דרור יונה סוראני: אנחנו היום קורסים.

<דרור יונה סוראני: אם האוטובוסים מקבלים את הכסף לפי קילומטראז', לא איכפת להם גם להוציא 200 אוטובוסים.

<דרור יונה סוראני: אנחנו סובלים מהעניין הזה.

<דרור יונה סוראני: משרד התחבורה לא מודע לזה, הוא מוציא כסף סתם.

<דרור יונה סוראני: בשבילנו אין לו כסף.

<דרור יונה סוראני: הוא לוקח כסף מאיתנו על-מנת להעביר לאוטובוסים.

<דרור יונה סוראני: לא נשמע דבר כזה באף מקום.

<דרור יונה סוראני: הם שוחטים אותנו לאט לאט.

<דרור יונה סוראני: הם יודעים בדיוק מה הם עושים.

איילת נחמיאס ורבין: כל הזמן אומרים פה שאין קשר לרב-קו.

איילת נחמיאס ורבין: צריך להגיד את האמת, יש קשר לרב-קו.

איילת נחמיאס ורבין: יש קשר למידת היכולת שלהם לשרוד, למידת היכולת שלהם להתחרות, למידת היכולת שלהם לחדש ציוד.

איילת נחמיאס ורבין: אי אפשר להגיד, עם כל הכבוד, שזה מנותק.

<אורי זליגמן: התנאי היחיד שמופיע בהצעת החוק זה תחרות.

<אורי זליגמן: צריכים להיות תנאים יותר ברורים.

<אורי זליגמן: צריך לפרט מה הם התנאים.

<אורי זליגמן: התנאים צריכים להיות בחוק או בתקנות שוועדת הכלכלה תאשר.

<אורי זליגמן: אם מדברים על התנאים, אחד התנאים צריך להיות שלתאגיד יש ניסיון בהפעלת קו שירות.

<אורי זליגמן: גם זה צריך להיות איזה יתרון.

<גבי צלקה: למה רק ניסיון?

<גבי צלקה: מה עם כל הרישיונות שלנו, ככה נזרוק אותם לים?

<ראובן ספיר: לא יעזור שום דבר אם לא יעלו את צבר הנוסעים.

<ראובן ספיר: בלי רב-קו אין לנו זכות קיום.

<ראובן ספיר: ל-95% מציבור הנוסעים יש רב-קו.

<ראובן ספיר: אני מזמין אתכם אלינו לתחנה על-מנת לראות באיזה מצב אנחנו נמצאים.

<גבי צלקה: האנשים כן רוצים לעלות.

<גבי צלקה: מה שעוצר אותם מלעלות זה הרב-קו.

<גבי צלקה: הרב-קו הפך את האנשים לשבויים של האוטובוסים והרכבות.

<ראובן ספיר: אתם חייבים להגיע אלינו לתחנה על-מנת לראות באיזה מצב אנחנו נמצאים.

<ראובן ספיר: אני לא מצליח למלא את המונית ביותר מ-2 אנשים.

<ראובן ספיר: אף אחד לא בא, אף אחד לא מתקרב אלינו, כולם עם רב-קו.

<גבי צלקה: למה שיבואו אם יש להם רב-קו?

<ראובן ספיר: אתם מוזמנים אלינו לתחנה.

<מצליח שבתאי: חבר'ה מאצלנו נכנסו לחובות.

<מצליח שבתאי: אנשים צוחקים לנו בפנים.

<מצליח שבתאי: אנחנו מבקשים שתתקבל החלטה, אנחנו לא יכולים יותר.

<מצליח שבתאי: השקעתי את כל מה שהיה לי.

<מצליח שבתאי: רוצים עכשיו לקחת את זה ממני.

<מצליח שבתאי: יש לי ילדים, יש לי נכדים.

<מצליח שבתאי: אני לא יכול לתת להם כלום.

<מצליח שבתאי: לא ייתכן דבר כזה.

<מצליח שבתאי: יש מאחורינו משפחות.

<מצליח שבתאי: אתם הורגים אותנו לאט לאט.

<מצליח שבתאי: אין לנו יותר דם.

<מצליח שבתאי: תתביישו לכם.

איילת נחמיאס ורבין: כל מי שמעורב בדיונים יודע מה עמדתו של היושב-ראש ומה עמדתי בעניין הזה.

איילת נחמיאס ורבין: נראה איך אנחנו מתכנסים לפתרונות סביב הדברים האלה.

איילת נחמיאס ורבין: אנחנו יודעים שתקופת הזמן הוארכה, היא לא הייתה במקור 3 שנים, היא הייתה יותר קצרה.

<איתי עצמון: אחת ההערות המרכזיות שהייתה לי לנציגי משרד הממשלה נוגעת למשפט: "הוא נבחר בהליך תחרותי" שבפסקה (ג).

<איתי עצמון: לא מוצעת שום הסדרה לעניין קיום ההליך הזה, שום פרוצדורה.

<איתי עצמון: לא ברור מי יקבע את הפרוצדורה הזאת.

<איתי עצמון: כשבדקתי בחקיקה את השימוש בתיבה הזאת, מצאתי 3 חוקים שנוקבים במילים "הליך תחרותי, שוויוני ופומבי".

<איתי עצמון: אני לא מכיר חקיקה שנוגעת למתן רישיונות, בטח בתחום כזה שנוגע לכלל הציבור, שאין שום הסדרה לעניין הזה.

איילת נחמיאס ורבין: היית רוצה שתהיה התייחסות לחוק חובת מכרזים?

<איתי עצמון: בתקנות שיקבע השר, או בחוק עצמו.

<איתי עצמון: אי אפשר להשאיר את זה לשיקול כמעט בלתי מוגבל של המפקח על התעבורה.

איילת נחמיאס ורבין: דרור, מה זה אומר שלא צריך את חוק חובת מכרזים?

<הראלי מזרחי: חוק חובת המכרזים לא חל על רישיונות.

<הראלי מזרחי: הליך מהסוג הזה נעשה ברוח דיני המכרזים.

<הראלי מזרחי: צודק איתי שבחקיקה מקבילה של מתן רישיונות בהליכים תחרותיים יש תקנות שמסדירות את הפרוצדורה.

<איתי עצמון: גם היום יש תקנות כאלו.

איילת נחמיאס ורבין: אני מציע שהסעיף יתוקן לתהליך תחרותי, שוויוני ופומבי.

<איתי עצמון: אני מציע לתקן להליך תחרותי, שוויוני ופומבי.

<איתי עצמון: צריך לשקול אם התקנות בהתאם להוראות שקבע השר יהיו טעונות אישור ועדת הכלכלה.

איילת נחמיאס ורבין: חד משמעית כן.

<הראלי מזרחי: הכוונה היא לתקנות שיסדירו את הפרוצדורה.

<איתי עצמון: הפרוצדורה לפעמים מאוד חשובה.

איילת נחמיאס ורבין: אני רוצה להציע שהתקנות יגיעו לאישור ועדת הכלכלה.

השאלה אם אי אפשר היה להכניס את ההליך לתוך החוק.

<הראלי מזרחי: זה בדרך כלל נעשה בתקנות, לא בחוק עצמו.

<חוה ראובני: אני חושבת שהעיקרון של תחרותי, שוויוני ופומבי ברור, אני לא יודעת אם צריך לחזור עם הפרוצדורה.

איילת נחמיאס ורבין: אני אתייעץ בנושא עם יושב-ראש ועדת הכלכלה.

איילת נחמיאס ורבין: אני חושבת שזה צריך להגיע לוועדה.

השאלה איך אנחנו נותנים את הגנת הקשישא.

<איתי עצמון: אנחנו נכתוב את המילים "בהליך תחרותי, שוויוני ופומבי, בהתאם להוראות שקבע השר".

<איתי עצמון: נדון בהמשך בשאלה אם יובאו התקנות או לא יובאו לאישור ועדת הכלכלה.

איילת נחמיאס ורבין: אני חושבת שזה צריך לבוא לאישור הוועדה.

יוסי יונה: הגנת קשישא לא עולה בקנה אחד עם האמירה שכללי המכרז יהיו שוויוניים ופומביים.

יוסי יונה: צריך שתהיה איזו שהיא הלימה עם הדבר הזה.

<חוה ראובני: ההסדר בתקנות של הליך תחרותי שהתקיים ב-2005 לא היה באישור הוועדה.

<איתי עצמון: אנחנו עוסקים כרגע בסעיף שעניינו תנאים למתן רישיון להפעלת קו שירות.

<איתי עצמון: בהמשך הצעת החוק ישנו תיקון לסעיף 14י, הוא נוגע לתנאים או לפרטים ברישיון עצמו.

<איתי עצמון: אחד התיקונים שאתם מבקשים נוגע לתנאים של איתנות פיננסית, כלומר הון עצמי.

<איתי עצמון: האם התנאים האלה ייקבעו ברישיון אבל לא יהיו תנאי למתן הרישיון?

<איתי עצמון: מתי המבקש יצטרך להוכיח איתנות פיננסית?

<חוה ראובני: ההערה מקובלת, זה צריך לבוא כתנאי לקבלת רישיון.

<חוה ראובני: אנחנו מסכימים שזה צריך להיבדק לפני שיינתן הרישיון.

<חוה ראובני: אני חושבת שזה חיוני.

<חוה ראובני: אם מישהו מקבל רישיון וזכות בלעדית ל-x שנים לתת שירות לציבור, שיוכיח שיש לו איזו שהיא תשתית כלכלית מינימאלית הכרחית בשביל לעמוד בהתחייבות שלו.

<איתי עצמון: משנתנה עו"ד ראובני את התשובה כי התנאי שעניינו איתנות פיננסית או הון עצמי צריך להיות תנאי למתן הרישיון, לא תנאי ברישיון עצמו, צריך לקבוע איך ייקבע אותו הון עצמי או תנאים שעניינם איתנות פיננסית.

<איתי עצמון: האם התנאים האלה ייקבעו בתקנות?

<איתי עצמון: האם לפי שיקול דעתו של המפקח על התעבורה?

<דרור גנון: איתנות פיננסית יש בחוק חובת המכרזים.

<דרור גנון: היא נקבעת על ידי החשב הכללי.

<דרור גנון: זה לא רלוונטי כרגע.

<לאה ורון: תציגו בפני הוועדה את הדרישות, למה אתם מתכוונים.

<לאה ורון: צריך לכלול את זה בסעיפי הצעת החוק.

<דרור גנון: את צודקת, לאה.

<דרור גנון: כשנגיע למצב שנציג את ההליכים, את המכרזים, נציג את זה.

<לאה ורון: זה המצב, זו השעה.

איילת נחמיאס ורבין: זה לא מיועד לתקנות של ההליך התחרותי.

איילת נחמיאס ורבין: תואילו בטובכם להסביר לנו למה אתם מכוונים.

<שלמה בורה: איך אני יכול לגשת למכרז כזה?

<שלמה בורה: איזו איתנות כלכלית יש לי?

<שלמה בורה: על מה הם מדברים?

<שלמה בורה: זה למסור את זה לעשירים.

הנושא הזה של איתנות פיננסית חייב להיות שקוף.

צריך שיהיה איזה תנאי סף.

איתנות פיננסית זה לא תנאי בתחרות.

זה לא אומר שאם יש למישהו איתנות פיננסית יותר גדולה - -

איילת נחמיאס ורבין: זה תנאי סף.

צריך להסביר למה מתכוונים באיתנות פיננסית.

אני מכיר את זה בנוגע למוסדות הפרטיים במשרד החינוך.

במילים "איתנות פיננסית" מפילים מוסדות.

אני לא אומר שזה יקרה גם כאן.

אם אתם רוצים שהדבר הזה יעבור בצורה נכונה, תבואו עם ההגדרות.

הם צריכים להבין שהתנאים לא בשמיים, שהתנאים נורמאליים.

איתן כבל: יש פה איזו שהיא חזקה שאני לא יודע איך להגדיר ברמה משפטית.

איתן כבל: יש את קו 4, את קו 5.

איתן כבל: אני מכיר אותם באופן אישי, את העובדה שהם שנים רבות מיתגו את הקווים האלה, לכן אני מתייחס אליהם.

איתן כבל: אף אחד לא מנפנף אותם.

איתן כבל: צריך לראות את הדברים בעיניים פקוחות.

איתן כבל: אנחנו חפים מכל אינטרס, פרט לאינטרס הציבורי.

איתן כבל: האיזון צריך להיות כלפיכם בעניין של טיב השירות.

איתן כבל: אנחנו נרצה שיהיו כמה שיותר מוניות.

איתן כבל: ברור שיש כאן קרב לא פשוט.

איתן כבל: הוועדה הזאת לא מסכימה שיבואו גופים גדולים שיבלעו את הקטנים, אבל חובת ההוכחה היא גם עליכם.

איתן כבל: אין כאן מצב שהוא חד חד ערכי.

איתן כבל: בעניין הזה יהיה איזון.

איתן כבל: לא תמיד זה ילך לפי מה שאתם רוצים.

איתן כבל: נצטרך למצוא את האיזון אל מול הציבור.

איתן כבל: חברים יקרים, אנחנו קודם כל שליחים של הציבור, כדאי שיובהר העניין הזה.

איתן כבל: התפקיד שלנו הוא לעשות הכל כדי שזה יהיה הוגן, נכון, פתוח, שוויוני, וגם שתוכלו להביא פרנסה הוגנת הביתה.

<דרור יונה סוראני: כל קווי השירות נתנו שירות מעולה.

<דרור יונה סוראני: מי שהפריע היה משרד התחבורה.

<דרור יונה סוראני: היינו מוציאים מוניות כל 2,3 דקות, לא כל 15 דקות.

<דרור יונה סוראני: מי שעצר לנו את כל העניין היה משרד התחבורה.

<הייתם עבד אלחק: אני מודה לך, אדוני היושב-ראש, על זה שאתה מגבה אותנו, על זה שאתה רוצה שהצדק ייראה וייעשה.

<הייתם עבד אלחק: חוסר הכדאיות שלנו נגרם על ידי משרד התחבורה, לא על ידנו.

<הייתם עבד אלחק: אם תתייחסו אלינו כתחבורה ציבורית, אם תתנו לנו את הרב-קו עם הסובסידיה, אנחנו מבטיחים לכם שניתן את טיב השירות המקסימאלי שאנחנו יכולים לתת.

איתן כבל: אני אעשה הכל כדי שיהיו כמה שיותר מוניות.

איתן כבל: אם לא יהיה סבסוד - לא יהיו, זה יהיה על הנייר.

איתן כבל: הסיפור הזה צריך לעבור מחשבה נוספת.

איתן כבל: אם הקריטריון הוא רק כמה קילומטרז' אתה עושה, אז יש אוטובוסים שנוסעים ריקים.

<דרור גנון: זה לא נכון.

איתן כבל: מצד שני, יש קווים מפוצצים באופן מטורף.

תמר זנדברג: התקדמנו כבר מהנקודה של הקונפליקט בין האוטובוסים למוניות השירות.

תמר זנדברג: זה מיותר.

תמר זנדברג: קווי השירות זה שירות משלים.

תמר זנדברג: גם כשתהיה רכבת ורכבת קלה, יש מקום, יש צורך ויש דרישה למוניות השירות כקו משלים.

תמר זנדברג: התחבורה הציבורית נמצאת כל כך בפיגור, שהקיפאון של מוניות השירות ב-20 השנים האחרונות - -

<הראלי מזרחי: במשרד התחבורה לא חושבים ככה.

תמר זנדברג: משרד התחבורה טועה.

איילת נחמיאס ורבין: התחבורה הציבורית במדינת ישראל בפיגור מטורף.

תמר זנדברג: הקיפאון של מוניות השירות ב-20 השנים האחרונות הוא חלק מהדרדור הזה.

תמר זנדברג: במקום שנתקדם קדימה, נעצים את כל האמצעים שיש לנו כדי לראות מה החלוקה ביניהם, אנחנו כל הזמן חוזרים אחורה.

תמר זנדברג: אני קצת חושדת במשרד התחבורה – לא בדרג המקצועי, בדרג הפוליטי - שיש כאן ייבוש מכוון בגלל הפעילות בשבת.

<דרור גנון: אנחנו מתכוונים לעשות 117 קווי מוניות שירות.

<דרור גנון: אנחנו הולכים להגדיל את הכמות של מוניות השירות באופן דרמטי.

<דרור גנון: אנחנו צריכים לדאוג שיהיו חברות שיוכלו לתת את השירות.

<דרור גנון: אנחנו צריכים להגן על הנוסעים בתנאי הסף.

<דרור גנון: תהיה תחרות הוגנת, שוויונית.

יעקב גיל: אם תאפשרו לנוסעים להשתמש בשירות הזה עם הרב-קו, ככה תגנו על הנוסעים.

תמר זנדברג: הרב-קו זה שירות לנוסעים.

<דרור גנון: זה לא קשור לרב-קו.

איתן כבל: משרד התחבורה, כל הליך התחרות שיהיה בתקנות יובא לאישור ועדת הכלכלה.

איתן כבל: אנחנו ממתינים פה לעשרות תקנות.

איתן כבל: יש דברים שהם must.

איתן כבל: זה must.

<הראלי מזרחי: התקנות שבדרך כלל מובאות לאישור ועדה הן תקנות בעלות אופי צרכני, פה מדובר בתקנות פרוצדוראליות לחלוטין.

איתן כבל: חצי מהדברים שאנחנו מתעסקים בהם בוועדה קשורים להתנהלות, לא לעניין הצרכני.

<הראלי מזרחי: תקנות מקבילות שקיימות בתקנות התעבורה לא נחקקו באישור ועדת הכלכלה.

<איתי עצמון: ההחלטה שהייתה מחייבת את הוועדה גם היום?

<איתי עצמון: אני לא מבין את הטענה.

איתן כבל: אם את שואלת אותי, זה צריך להיות האינטרס שלכם.

איתן כבל: את קובעת היום כלל שמחר יכול לבוא מישהו ולשנות אותו.

<איתי עצמון: הנושא הבא שיש לקבל לגביו החלטה, הוא נושא האיתנות הפיננסית כתנאי למתן רישיון.

<איתי עצמון: השאלה איך ייקבעו ההוראות בנושא הזה - האם ייקבעו בתקנות, האם התקנות יהיו באישור ועדה.

<איתי עצמון: הוסכם עם נציגי הממשלה שיהיה מדובר בתנאי למתן רישיון, לא בתנאי ברישיון עצמו לאחר שהוא ניתן.

<איתי עצמון: השאלה איך ייקבעו הפרמטרים בנושא של הון עצמי או איתנות פיננסית.

<דרור גנון: האיתנות הפיננסית נגזרת מהיקף הפעילות שלך.

<דרור גנון: החשב הכללי קבע את הכללים האלה.

<דרור גנון: כל המכרזים מתבצעים במדינה בהתאם לזה.

<דרור גנון: בכל שירות יש את המרכיב הזה.

<דרור גנון: בואו ניצמד לזה, כי זה משהו שקיים בכל המכרזים שהמדינה מפרסמת.

<ויקטור אררה: אני חושב שאדוני גמיש מידי.

<ויקטור אררה: כבר בדיון הראשון כשמשרד התחבורה הציג את זה כרפורמה, הוועדה אמרה שזו לא רפורמה.

<ויקטור אררה: מכרזים זה העברת בעלות.

<ויקטור אררה: כל עוד לא נפתור את הבעיה הכלכלית, מה יעזור להוסיף עוד מוניות שירות?

<ויקטור אררה: מי ייסע?

<ויקטור אררה: אנחנו בקריסה.

<ויקטור אררה: למה כל מוניות השירות פה?

<ויקטור אררה: כי הענף בדעיכה.

<ויקטור אררה: צריך לפתור את הבעיה הזאת.

<ויקטור אררה: הבעיה הזאת נפתרת על ידי הרב-קו.

<ויקטור אררה: יש פה סעיף של איתנות פיננסית.

<ויקטור אררה: בכל המכרזים מקובל לדרוש איתנות פיננסית.

<ויקטור אררה: אם רוצים איתנות פיננסית בשביל לתת רישיון, אף אחד מהתאגידים פה לא יוכל לקבל רישיון.

<ויקטור אררה: זה אבסורד.

<ויקטור אררה: אי אפשר להתקדם בלי לפתור את הבעיה השורשית.

איתן כבל: כל אחד בא רק עם הצד שלו, זה לא הוגן.

איתן כבל: כשאומרים איתנות פיננסית, אין הכוונה שאתה צריך להביא 10 מיליון דולר.

איתן כבל: אחת הבעיות הגדולות היא שגם אחרי שמציגים איתנות פיננסית, אתה לא יכול לסמוך שהאיתנות הזאת שווה משהו.

איתן כבל: אחר כך אתה מוצא את עצמך אצל קבלן בניין שמתרסק.

איתן כבל: המשמעות של איתנות פיננסית היא שתוכל להחזיק את הקו, זה הכל.

איתן כבל: הכל יהיה בתנאים שאתה יודע שאתה נכנס אליהם.

הם לא יודעים את התנאים.

איתן כבל: גם אני לא יודע.

שיציגו לנו את התנאים.

איתן כבל: זה לא בשלב הזה.

איתן כבל: כל העניין יובא לאישור ועדת הכלכלה.

איתן כבל: אני לא מתייחס לזה מנקודת המבט שלהם, אני מתייחס לזה מנקודת המבט של נתינת השירות.

איתן כבל: אני לא רוצה, כמו שאמר פה קודם מישהו, לשפוך את המים עם התינוק.

איתן כבל: אין הכוונה, חס וחלילה, שיבוא בריון עם כסף שישתלט על המוניות הנוכחיות.

איתן כבל: זה רק תנאי אחד מהרבה תנאים.

<אבי גזית: כשיש מקום שבו פועלות מוניות שירות, הציבור נהנה משני דברים: תדירות מאוד גבוהה של אוטובוסים ומוניות שירות.

<אבי גזית: במקום שאין מוניות שירות, האוטובוס מגיע כל חצי שעה ושלושת רבעי שעה.

<איתי עצמון: אני רוצה לסכם את ההחלטה בעניין האיתנות הפיננסית.

<איתי עצמון: אנחנו נוסיף בסעיף 14ח(ב), שעניינו התנאים למתן רישיון, תנאי נוסף - זה יהיה פסקה (9): הוא עומד בתנאים שעניינם איתנות פיננסית, כפי שיקבע השר בתקנות, באישור ועדת הכלכלה.

<דרור וגשל: אנחנו מכירים הרבה מאוד מקומות בחקיקה שנדרש הון עצמי כדי להפעיל את העסק.

<דרור וגשל: בדרך כלל לא נדרש אישור של ועדה.

איתן כבל: למה אתם מבוהלים מאיתנו?

<דרור וגשל: אני לא מבוהל, אני רק אומר את הרציונל.

<דרור וגשל: הרציונל בקביעת הון עצמי, כמו שדרור התחיל להגיד, זה שהוא מבוסס על עניינים מקצועיים, שהוא מבוסס על איזה שהוא חישוב טכני שאומר מה ההון העצמי הנדרש כדי להפעיל עסק מסוים.

<דרור וגשל: זה מקבל נופך פחות מקצועי כשמביאים את זה לוועדה.

יוסי יונה: אתה מסכים לקביעה שככל שכיסו של המתמודד עמוק יותר הנטייה תהיה להגיד שהוא משקף איתנות פיננסית גדולה ותהיה העדפה?

<דרור גנון: אין ניקוד על איתנות פיננסית.

<חוה ראובני: ברגע שעברת אתה בפנים, לא משנה אם עברת בקושי.

<חוה ראובני: אתם הרי ביטלתם את הערבות.

<חוה ראובני: רק של המוניות הבודדות.

תמר זנדברג: חלק מהמוניות שאני מכירה, בעיקר אלו שבתל-אביב, מאוגדות באיזה מן ארגון גג.

תמר זנדברג: מי צריך לעמוד באיתנות הפיננסית.

<דרור גנון: התאגיד.

תמר זנדברג: מה הדרישות מבעל המונית עצמו?

תמר זנדברג: אין דרישות.

<גבי צלקה: עשו משהו הרבה יותר גרוע בזמנו.

איתן כבל: תעזוב את מה שהיה בזמנו.

<גבי צלקה: הוציאו את קו אשקלון-אשדוד למכרז.

<גבי צלקה: לקח אותו תאגיד מהצפון.

<גבי צלקה: מה עשה התאגיד בצפון?

<גבי צלקה: מכר אותו לתאגיד במרכז.

<גבי צלקה: מה עשה התאגיד במרכז?

<גבי צלקה: מכר אותו לנו.

<גבי צלקה: אני קניתי אותו בכסף, כי הוא לא יכול היה להפעיל אותו.

<גבי צלקה: אתה מודע לזה?

<גבי צלקה: זה מה שרוצים לעשות פה.

תמר זנדברג: יש לכם בדיקת נאותות?

תמר זנדברג: אם יש שני מתחרים, האחד מהצפון והשני מהדרום, כשהקו הוא בכלל בדרום - -

איתן כבל: אין קשר.

<דרור גנון: גם אילת יכול להתחרות בקרית שמונה.

<אלי אטלן: יש לי בעיה עם הערבות של הנהג.

איתן כבל: זה ירד.

<אלי אטלן: אני מבקש להכפיל אותה.

<אלי אטלן: אני שמתי 150 אלף שקל.

<אלי אטלן: שילמתי מאות אלפי שקלים למשרד התחבורה על הפרות שנהגים עושים.

<אלי אטלן: נהג שעושה משהו לא בסדר מקבל 200,300 שקל קנס, אני מקבל 1,000 שקל קנס.

יעקב פרי: למה אתה מקבל?

<אלי אטלן: אני בעל הרישיון.

<אלי אטלן: אם נהג עושה איזו שהיא בעיה ויפגעו בו בכיס, הוא יחשוב פעמיים.

<אלי אטלן: הבעיה כפולה ברגע שנוגעים לי בכיס ואני זה שצריך לגבות את זה ממנו.

<אלי אטלן: אל"ף, אין להם תמיד כסף לשלם.

<אלי אטלן: כשאני משעה אותם מהעבודה, הם עובדים לי כחאפרים.

<אלי אטלן: כשאני פונה לקחת להם את הרישיון כדי שהם לא ימשיכו לעבוד, הם עובדים כל השנה כחאפרים.

<אלי אטלן: זאת בעיה, כי אני לא מקבל מיסים, הנהג עושה מה שהוא רוצה, והמשטרה לא עושה שום דבר.

איתן כבל: תן לנו לפתור קודם כל את בעיות המקרו.

איתן כבל: אם נרד לרזולוציות האלו, אין לנו שום סיכוי.

איתן כבל: אני מבין מה שאדוני אומר, אני לא יכול להתעלם.

איתן כבל: זו בעיה.

איתן כבל: צריך לתת את הדעת על אותו מתח שמתקיים בין בעל המוניות לבין נהגי המוניות, אבל לא פה.

איתן כבל: הכסף כאן הוא לא כדי למנוע ממנו לעשות עבירות תנועה.

איתן כבל: זה לא מה שימנע ממנו.

איתן כבל: נהפוך הוא.

איתן כבל: אם הוא יצטרך לשלם את זה, הסיכוי שהוא יתנהג כחאפר הוא רק יותר גדול.

איתן כבל: הוא יעלים ממך נסיעות, כי הוא יגיד שהוא צריך להחזיר את הכסף הזה.

איתן כבל: אין לי תשובה טובה למה שאדוני אומר.

<חוה ראובני: (ו) בפסקה (8), במקום "מ-150,000 שקלים חדשים" יבוא "מ-225,000 שקלים חדשים" ובסופה יבוא "ואם מספר המונות שבכוונתו להפעיל במסגרת רישיון קו השירות עולה על 35 – ייווסף לסכום הערבות הבנאית כאמור סכום של 10,000 שקלים חדשים בעד כל חמש מוניות נוספות מעבר ל-35 או חלק מהן"; מדובר בערבות הבנקאית שנדרש התאגיד להפקיד כתנאי לקבלת הרישיון, כאמצעי לאכוף את עמידתו בתנאי הרישיון.

<חוה ראובני: הסכום של 150 אלף שקלים נקבע לפני 12 שנה.

<איתי עצמון: הוא לא עודכן מאז?

<חוה ראובני: הוא לא עודכן מאז.

<חוה ראובני: הייתה סמכות לעדכן אותו, בפועל הוא לא עודכן.

<חוה ראובני: בהסדר הנוכחי כל מונית הפקידה ערבות של 5,000 שקלים.

<חוה ראובני: תאגיד חייב להיות לפחות 15 מוניות, שזה לפחות 75 אלף שקלים.

<חוה ראובני: 150 אלף ועוד 75 אלף הם אותם 225 אלף שאנחנו מציעים היום.

<חוה ראובני: נומינאלית זה אותו דבר, ריאלית זה ירד.

יעקב פרי: אני מבין שההצעה של משרד התחבורה היא להעלות מ-150 אלף ל-225 אלף שקלים.

יעקב פרי: זה יכול להיות אף יותר אם יש לו יותר מוניות.

<חוה ראובני: נכון.

יעקב פרי: כמה זה עולה לי לרכוש רישיון למונית?

<דרור גנון: אתה צריך להחזיק בזכות ציבורית, מה שנקרא מספר ירוק.

<דרור גנון: אתה יכול לשכור או לרכוש אותה.

יעקב פרי: כמה יעלה לי לרכוש?

<שלמה בורה: 243,000 אלף.

יעקב פרי: מה הרציונל בהגדלת הפיקדון?

יעקב פרי: מתי אותה ערבות תנוצל לטובת אוצר המדינה?

יעקב פרי: מה הם התנאים שבהם יממשו את הערבות?

<חוה ראובני: הערבות נועדה להבטיח את קיום תנאי הרישיון.

<חוה ראובני: סעיף 14יג לחוק מדבר על התנאים שבהם המפקח על התעבורה יוכל להורות על ביטול הרישיון או חילוט הערבות.

<חוה ראובני: אנחנו בדרך כלל לא מבטלים רישיונות.

<חוה ראובני: אנחנו לא משיגים כלום בזה שאנחנו מבטלים רישיון.

<חוה ראובני: אנחנו מבטלים את הרישיון על יסוד מידע כוזב, אם חדלו להתקיים התנאים למתן הרישיון, אם יש הפרות של תנאי הרישיון, אם יש הפסקה של ההפעלה.

יעקב פרי: מה ההיגיון בהעלאה מ-150 אלף ל-225 אלף?

יעקב פרי: לטעמי, כמי שיושב בוועדה הכלכלה, זה יכול להיות חסם למתחרים.

יעקב פרי: זה לא מעודד, לפי הבנתי.

איתן כבל: אני לא נכנס לעניין הזה של 150 אלף או 225 אלף.

איתן כבל: הטענה שלהם היא שערבות שכזו תגרום לכך שמי שיוכל להיכנס לשוק הם בעלי ממון.

איתן כבל: אני לא חושב שזה התנאי היחיד.

איתן כבל: זו הטענה שלהם.

איתן כבל: אני לא אמרתי שאני מקבל אותה או לא.

איתן כבל: נקודת המוצא אומרת שסכום כספי יותר גדול מהווה חסם יותר גבוה.

יעקב פרי: כן, אבל הוא גם חסם למתחרים.

איתן כבל: תיעשה אבחנה בין שני סוגי מתחרים.

איתן כבל: הם לא מפחדים מתחרות זה מול זה.

יעקב פרי: הם מפחדים מחדשים.

איתן כבל: הם מפחדים שזה ייפתח לחברות אוטובוסים שיפעילו קווים דומים.

איתן כבל: האיתנות הכלכלית, האיתנות הפיננסית שלהם היא לאין שיעור יותר גבוהה.

איתן כבל: זה לא כוחות.

<חוה ראובני: מטרתה של הערבות הזאת איננה איתנות פיננסית.

<חוה ראובני: המטרה הישירה שלה היא אכיפת תנאי הרישיון.

<חוה ראובני: כפי שהסברתי קודם, הסכום הכולל הוא לא יותר גדול מאשר היה קודם.

יעקב פרי: אז למה זה פר מונית?

<חוה ראובני: זה פר תאגיד.

<חוה ראובני: 225 אלף זה עד 35 מוניות.

<דרור גנון: זה מקובל.

<חוה ראובני: זה פרופורציונאלי להיקף הפעילות, לסיכויים של ההפרה, לנזק הציבורי מההפרה.

<חוה ראובני: הנזק הציבורי של תאגיד עם 40 מוניות שמפסיק לפעול זה נזק גדול.

איתן כבל: אין ויכוח.

איתן כבל: אני מעלה להצבעה את סעיף 2.

<איתי עצמון: סעיף 2(2)(א) עד (ו) עם כל התיקונים וההחלטות שהוועדה קיבלה.

<שלמה בורה: אנחנו משלמים עוד 2,040 שקלים כל שנה.

<שלמה בורה: למה להעלות לפעילים?

<שלמה בורה: אנחנו בקושי חיים.

איתן כבל: זה לתאגיד.

איתן כבל: מי בעד סעיף 2(2)(א) עד (ו), לרבות ההליך התחרותי והאיתנות הפיננסי שיובאו לוועדת כלכלה לאישור?

<איתי עצמון: כל ההחלטות שהוועדה החליטה.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים – אין

<חוה ראובני: (3) סעיפים קטנים (ג) ו-(ד) – יימחקו.

<חוה ראובני: סעיף קטן (ג) בסעיף 14ח התייחס להסדר זמני שפקע בסוף שנת 2006.

<חוה ראובני: לכן המחיקה שלו היא מחיקה טכנית.

<חוה ראובני: הסעיף איפשר לתת רישיון לתאגיד עם פחות מ-15 מוניות למשך שנה אחת בלבד.

<חוה ראובני: זה כבר לא רלוונטי.

<חוה ראובני: עניינו של סעיף קטן (ד) הוא שבהוראה של מתן רישיון קו שירות יתחשב המפקח על התעבורה בשיקולים של קידום התחרות.

<חוה ראובני: מכיוון שכבר אמרנו שזה יהיה בהליך תחרותי, האמירה הזאת מתיירת.

איתן כבל: מי בעד סעיף קטן (3), ירים את ידו?

איתן כבל: בעד – פה אחד

איתן כבל: נמנעים – אין

איתן כבל: אני מרגיש על הפנים עם החוק הזה.

איתן כבל: אני מרגיש על הפנים לא רק בגלל מה שנאמר כאן.

איתן כבל: אני מתכוון להוציא מכתב לשר התחבורה ולשר האוצר.

איתן כבל: אני רוצה לראות פה תכנית סדורה.

איתן כבל: אין כאן תכנית.

איתן כבל: יש פה משהו שלא ברור לי מה הוא אמור לשרת, מה הוא אמור לתת.

איתן כבל: יש קובץ של מילים, אותיות שמונחות כאן לפניי ואני צריך לאשר.

איתן כבל: אני רוצה לראות תכנית כוללת.

איתן כבל: אם אני אראה תכנית שיכול להיות שהיא לא מתחברת אליהם, אני אבוא למדינה, אני אגיד לה לפצות אותם.

<חוה ראובני: אתה רוצה לראות את תכנית המסלולים?

איתן כבל: הכל.

איתן כבל: אני רוצה לראות מה תהיה מערכת היחסים עם נהגי מוניות השירות.

איתן כבל: אני רוצה לראות איך גורמים שתהיה איתנות כלכלית, מה עושים עם החבר'ה האלה, מה רוצים מהם.

איתן כבל: בסוף צריך להיות פה משהו.

<לאה ורון: כל נושא ההמרה שהוועדה קיבלה תשובה ממשרד המשפטים שהמשרד צריך - -

איתן כבל: אני בא ממקום שאני רוצה לראות את טובת הצרכן.

איתן כבל: נושא התחבורה הציבורית הוא הכי דרמטי בנושא התחבורה.

איתן כבל: השר עשה את מה שלא עשו פה 60 שנה, אבל יחד עם זאת ישראל עומדת בעניין התחבורה הציבורית.

איתן כבל: התחבורה הציבורית צריכה לקבל פרצוף אחר.

איתן כבל: אם אין לי מה להגיד להם, אם הממשלה לא רוצה להציע להם כלום, שילכו לשר התחבורה ,שלא יבואו אלי, אני לא רוצה לראות אותם יותר פה.

איתן כבל: אם אנחנו נכנסים לתוך מהלך שבו אנחנו יכולים לדבר, שבו אני יודע להתכתב איתם, שבו אני יודע להגיד להם מה כן, מה לא, לאן הולכים, בבקשה.

איתן כבל: אם לא, אני לא יהפוך להיות האיש הרע שכל הזמן צריך למצוא את עצמו בלי תשובות.

איתן כבל: תודה רבה, הישיבה נעולה.